cy es es en es cy cy ca en cy nl en cy su cy en fr es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy cy cy fa cy cy de cy cy hbs_lat cy cy pt cy nl cy la es cy nb cy en cy ru cy su cy ceb cy cy ca en cy nl en cy su cy su cy es es en es
Perfformiad di-flach arall gan Gaerdydd | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Mae’n anodd credu taw llai na blwyddyn yn ôl roedd Caerdydd yn chwarae yn yr Uwch Gynghrair. I weld nhw’n chwarae’r dyddiau ‘ma mae’n teimlo mwy fel deng mlynedd yn ôl. Ac yn sicr bydd eu cefnogwyr yn poeni y bydd hi’n amser hir cyn iddyn nhw weld yr Uwch Gynghrair eto.
Mae’r tim yn chwarae’n wael nawr a mae’r tymor yn troi mewn i ymgyrch i aros yn yr adran yn lle dychwelyd i wlad yr addewid. Yn lle gwario miliynau ar chwaraewyr fel y gwnaeth Mackay a Solskjaer, mae’r rheolwr newydd Russell Slade yn gorfod cael gwared  ar y rheiny sy’n ennill arian mawr a ffeindio eraill sy’n rhatach a trio gwella’r tim ar yr un pryd. I fod yn deg i Slade mae hwn yn dasg i ddewin nid rheolwr pel-droed.
Canol y cae ddi- flach ac anobeithiol
Ar ôl dweud hynny dyw e ddim yn esgus i’r math o berfformiad welon ni ddydd Sadwrn. Mae’n anodd unwaith eto i ffeindio unrhywbeth positif i ddweud am y tîm. Mae’n amlwg bod y chwaraewyr wedi colli hunan hyder, a fallai hyder yn y rheolwr hefyd. Gyda dau chwaraewr newydd yn dechrau, O’Keefe yn y canol a Peltier yn y cefn roedd dyn yn gobeithio gweld gwelliant. Ond na, yr un sbwriel oedd ar y cae.
Dyw euphoria’r crysau glas ddim wedi para’n fwy na mis ac roedd y dorf yn dawel iawn fel ‘sen nhw’n disgwyl y gwaetha. Ond pan safiodd y golgeidwad Simon Moore gic gosb ar ôl chwarter awr (llun uchod) dihunodd y torf am bum munud, yn gobeithio bod hi’n mynd i fod yn ddiwrnod lwcus i’r Adar Gleision. Pan sgoriodd Malone ‘own-goal’ deg munud yn ddiweddarach bu farw’r gobaith ‘na.
Pam na ddechreuodd Kenwyne?
Wedyn sgoriodd Derby un arall jyst cyn yr egwyl ac roedd popeth ar ben i’r tîm gartre. Pan daeth Kenwyne Jones ar y cae gyda hanner awr i fynd o leia daeth e a bach o egni ac roedd yn fygythiad. A dweud y gwir fe yw’r unig chwaraewr sy’n chwarae fel ‘se chi’n disgwyl bob gem, ac wrth gwrs mae e wedi sgorio goliau yn rheolaidd. Felly y dirgelwch  yw —pam wnaeth e ddim dechrau?
Ar ddiwedd y gem chlywon ni ddim  llawer o ‘boos’ ond dim ond achos bod y  rhan fwya o’r’ dorf wedi hen fynd adre. Dw i ddim yn gweld pethau’n gwella o gwbwl yn y dyfodol agos. Mae’r arian wedi mynd a mae’r dyfodol yn edrych yn ddu.
Seren y gem: Neb
sylw ar yr adroddiad yma
© Hawlfraint 2019 POBL CAERDYDD. Cedwir Bob Hawl.